### Beslutning

Anbefales.

Afbud: Julius Kristoffersen

### Sagsfremstilling

## Resume og sagens baggrund

Kommunalbestyrelsen har i 2021 og 2023 givet anlægsbevillinger på i alt 6,62 mio. kr. finansieret af kassebeholdningen til at renovere ældreboliger på Sejerø.

Anlægget er afsluttet i 2025, og der aflægges anlægsregnskab i denne sag.

Ifølge kommunens Kasse- og Regnskabsregulativ skal anlægsregnskaber for
anlæg på over 2 mio. kr. aflægges særskilt.

## Indstillinger

Direktøren indstiller, at:

1. Anlægsregnskabet for renovering af ældreboliger på Sejerø godkendes
2. Mindreforbruget på 0,34 mio. kr. tilføres kassebeholdningen i forbindelse med årsregnskabet for 2025.

## Behandling

Teknik- og
Miljøudvalget, Økonomiudvalget, Kommunalbestyrelsen.

## Sagsfremstilling

Renovering af ældreboliger på Sejerø er afsluttet, og der
fremlægges følgende anlægsregnskab til godkendelse:

![](data:image/png;base64...)

Yderligere specifikation af anlægsregnskabet fremgår af bilag.

Tammy Jacobsen på [adresse], som blev opført i 2005, har haft større fejl i projektering og opførsel. Byggeskadefonden blev involveret vedrørende skaden i 2021. Grundige undersøgelser viste, at skaderne var omfattende, og de byggetekniske fejl var af en sådan karakter, at en nedrivning blev besluttet i samarbejde med Byggeskadefonden. Herefter skulle bygningsafsnittet opføres i samme dimensioner som de eksisterende afsnit.

Der er nu opført et nyt bygningsafsnit med ældreboliger, inklusive serviceareal, i tidssvarende standard, som brugerne får gavn af.

## Økonomiske konsekvenser

Anlægsregnskabet
viser et mindreforbrug på 0,34 mio. kr., som foreslås tilført kassebeholdningen
i forbindelse med årsregnskabet for 2025.